Erling Lægreid

Erling Lægreid (1939–2011) var en norsk journalist, programleder, filolog og forfatter som var ansatt i NRK i nærmere 40 år. Han arbeidet primært i radio og huskes blant annet for sine kåseri. Han var spesielt opptatt av kulturprogram.

Erling Lægreid vokste opp på Årdal i Sogn og Fjordane. Han arbeidet i NRK fra 1970 til han gikk av med pensjon i 2009. Der jobbet han i Barne- og ungdomsavdelingen og var programleder i Ungdommens radioavis, Flimra og Søndagsavisa. Han var også med på å etablere radiomagasinene Ekko og Dagsnytt Atten og var ansvarlig for en rekke kulturprogrammer i NRK P1 og P2. 

Lægreid skrev og framførte flere kåserier og kommentarer, ofte med provoserende meninger, skarp ironi og kritikk av kultureliten og andre. Han utga også flere bøker. Den siste, Nærgåande skisser fra 2011, inneholder miniportretter av 40 personer i norsk kultur- og samfunnsliv. Lægreid markerte seg dessuten som en ivrig nynorskmann. 

Han ble tildelt Amboltprisen under poesifestivalen i Ulvik i 2006. 

 Bibliografi 
 1993: Då Noreg gjekk av skaftet, 1993Søkbar digitalkopi av Erling Lægreids Då Noreg gjekk av skaftet (Samlaget, 1993)
 1993: Bak maska. Hogg i 80-åras elleville historie - en samling radiokåserier
 2006: Han
 2011: Nærgåande skisser

 Referanser 

Kategori:Norske journalister
Kategori:Norske radioprogramledere
Kategori:Norske sakprosaforfattere
Kategori:Norske filologer
Kategori:NRK-journalister
Kategori:Nynorskforfattere
Kategori:Nynorskforkjempere
Kategori:Programledere for NRK Radio
Kategori:Personer fra Årdal kommune